《南阳春日十首》
宋代·陈舜俞

城头古木未知春，官柳柔条日日新。
门巷旋开沽酒市，郊原便有踏青人。
风烟乍入禽初好，网罟犹多雉肯驯。
拟为芳时对樽斝，愧无心事乐天均。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。